open-index/open-wikipedia-markdown huggingface dataset:
ჰელიოტროპი

**ჰელიოტროპი** ( ; , hēlios — მზე და τρὀπειν, tropein — ბრუნვა) — მცენარეთა გვარი ლაშქარასებრთა ოჯახისა. ბუჩქები, ნახევრად ბუჩქები და ბალახებია. ხვეულა ყვავილედში თავმოყრილი წვრილი თეთრი ან იისფერი ყვავილები აქვთ. 

220-მდე სახეობა ძირითადად გავრცელებულია ტროპიკულ და სუბტროპიკულ ზონებში. საქართველოში ჰელიოტროპის მხოლოდ 3 სახეობა იზრდება. გვხვდება მთის შუა სარტყლამდე მშრალ ქვიშნარ და ქვიან ადგილებზე. ხშირად როგორც სარეველა გზის პირას, ნათესში, ბაღსა და ბოსტანში. ზოგიერთი სახეობა ( და სხვ.) 

შეიცავს შხამიან ალკალოიდ ცინოგლოსინს. კულტურაში განსაკუთრებით ცნობილია ჰელიოტროპის სურნელოვანი და დეკორატიული ჯიშები, რომლებიც წარმოშობილნი არიან პერუში ველურად მზარდი სახეობებისაგან (  და Heliotropium   corymbosum).

## ლიტერატურა 
## რესურსები ინტერნეტში 
* A Heliotrope at Gardener's Path
* Picture of Heliotropium chenopodiaceum at Chileflora

კატეგორია:ჰელიოტროპი
კატეგორია:ლაშქარასებრნი
იენჩეპინგი

**იენჩეპინგი** () — ქალაქი სამხრეთ შვედეთში. მისი მოსახლეობა 89 396 ადამიანს შეადგენს (2010) და ამ მხრივ შვედეთის ქალაქებს შორის მე-9 ადგილზეა. მდებარეობს შვედეთის სიდიდით მეორე ტბის — ვეტერნის სამხრეთ ნაპირზე. ქალაქ ჰუსკვარანასა და ნორაჰამართან ერთად ზრდისას იენჩეპინგმა ერთი ურბანული არეალი წარმოქმნა, რომელიც 1971 ერთ მუნიციპალიტეტშია გაერთიანებული.

ქალაქი იენჩეპინგის მუნიციპალიტეტის ცენტრია, რომლის მოსახლეობაც 122 194 ადამიანია. ასევე წარმოადგენს იენჩეპინგის ლენის ცენტრს.

## ისტორია
იენჩეპინგი XIII საუკუნის ბოლოს დააარსა.

მდინარე ნისანისა და ლაგანის გასწვრივ არსებული გზების გზაჯვარედინზე და ასევე ოსტერგოტლანდისა და ვესტერგოტლანდის გზებს შორის მდებარეობამ განაპირობა ის, რომ ქალაქი საკმაოდ დიდი ხნის მანძილზე ვაჭრობის ცენტრი იყო.

## იხილეთ აგრეთვე
* შვედეთის ქალაქების სია

## რესურსები ინტერნეტში
* ოფიციალური საიტი
* article *Jönköping* from Nordisk familjebok, 

## სქოლიო
კატეგორია:შვედეთის ქალაქები
ფიულბერ იულუ

**ფიულბერ იულუ** (; დ. 9 ივნისი, 17 ივნისი ან 9 ივლისი, 1917 – 6 მაისი 1972) — კონგოელი კათოლიკე მღვდელი, ეროვნული ლიდერი და პოლიტიკური მოღვაწე. კონგოს რესპუბლიკის პრეზიდენტი 1960-1963 წწ. მიეკუთვნება ლარის ეთნიკურ ჯგუფს.

## იხილეთ აგრეთვე 
* კონგოს რესპუბლიკის პრეზიდენტი

## ლიტერატურა 
* .
*  .
* .
* .
* .

## სქოლიო 
კატეგორია:კონგოს რესპუბლიკის პრეზიდენტები
კატეგორია:დაბადებული 1917
კატეგორია:გარდაცვლილი 1972
კატეგორია:კონგოს რესპუბლიკის პრემიერ-მინისტრები
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
პასკალ ლისუბა

**პასკალ ლისუბა** (; დ. 15 ნოემბერი, 1931, ცინგუიდი — გ.  24 აგვისტო, 2020, პერპინიანი) — კონგოელი პოლიტიკური მოღვაწე. კონგოს რესპუბლიკის პირველი დემოკრატიულად არჩეული პრეზიდენტი 1992-1997 წწ. დაამხო დენი სასუ-ნგესომ 1997 წელს სამოქალაქო ომის შედეგად.

დაიბადა 1931 წელს ცინგუიდში კონგოს რესპუბლიკის სამხრეთ-დასავლეთ ნაწილში. 1948-1952 წწ. სწავლობდა ნიცაში. შემდეგ დაამთავრა ტუნისის სოფლის მეურნეობის უმაღლესი სკოლა და პარიზის უნივერსიტეტი (1958-1961).

## პოლიტიკური კარიერა
პოლიტიკური კარიერა დაიწყო 1961 წელს, როდესაც მუშაობდა სოფლის მეურნეობის დეპარტამენტში. 1963-1966 წწ. ერთდროულად ეკავა ქვეყნის პრემიერ-მინისტრისა და სოფლის მეურნეობის მინისტრის თანამდებობა. ემიგრაციაშია საფრანგეთში 1979-1990 წლებში, სადაც მუშაობდა პარიზის უნივერსიტეტში პროფესორად და მუშაობდა იუნესკოს ეგიდით პარიზში და ნაირობიში.

1997 წელს მისი ხელისუფლება დაამხო დენი სასუ-ნგესომ და მოუწია ემიგრაციაში წასვლა. თავიდან ცხოვრობდა ლონდონში. 2004 წელს პარიზში გადავიდა.

გარდაიცვალა 2020 წლის 24 აგვისტოს, პერპინიანში, საფრანგეთში.

## იხილეთ აგრეთვე
* კონგოს რესპუბლიკის პრეზიდენტი

## ლიტერატურა
* T. Obenga, *Vie de Marien Ngouabi*, Présence Africaine, 1977.
* Encyclopédie Universalis, édition de 1977. Notices biographiques.
* J-P Thystère-Tchicaya, ''Itinéraire d'un africain vers la démocratie*, Édition du Tricorne, 1992.
* P. Lissouba, *Les fruits de la passion partagée*, Odilon Média, 1997.
* R. Bazanguissa-Ganga, *Les voies du politique au Congo'', Karthala, 1997.
* D. Sassou N'Guesso, *Le manguier, le fleuve et la souris*, JC Lattès, 1997.

## სქოლიო
კატეგორია:კონგოს რესპუბლიკის პრეზიდენტები
კატეგორია:დაბადებული 15 ნოემბერი
კატეგორია:დაბადებული 1931
კატეგორია:გარდაცვლილი 24 აგვისტო
კატეგორია:გარდაცვლილი 2020
კატეგორია:კონგოს რესპუბლიკის პრემიერ-მინისტრები
კატეგორია:დამხობილი პრეზიდენტები
აზერბაიჯანული ვიკიპედია

მინი|290პქ|აზერბაიჯანელი ვიკიპედიელები. 2009 წ.
**აზერბაიჯანული ვიკიპედია** (; آزربایجانجا ویکی‌پئدییا) — ვიკიპედიის განყოფილება აზერბაიჯანულ ენაზე (რედაქტირების ინტერფეისი და მთავარი გვერდი ასევე ხელმისაწვდომია სამხრეთ აზერბაიჯანული ტიტრებით). გაეშვა 2002 წელს. 2012 წლის 22 იანვრისთვის, სტატიების რაოდენობა 84 111 შეადგენდა (42-ე ადგილი), დარეგისტრირებული იყო 38 048 მომხმარებელი და ჰყავდა 9 ადმინისტრატორი.

არსებობის პირველი ორი წლის თავზე სტატიების რაოდენობამ 3 000-ს მიაღწია.

აზერბაიჯანულ ვიკიპედიაში მუდმივად იზრდება სტატიების რაოდენობა, თუმცა აღსანიშნავია, რომ ამჟამად ბევრი სტატია ესკიზის ფორმისაა და შეიცავს ბევრ გრამატიკულ და სინტაქსურ შეცდომას.

## ლოგო 

ფაილი:Wikipedia-logo-v2-az.png|ოფიციალური ლოგო
ფაილი:10mark az.svg|ვიკიპედიის მე-10 დაბადების დღე
ფაილი:50000 məqalə-az.wikipedia.png|50 000 სტატია
ფაილი:10000 Ərəb əlifbalı məqalə-az.wikipedia.jpg|10 000 სტატია არაბულ ანბანზე (არაოფიციალური)

## რესურსები ინტერნეტში 
*  აზერბაიჯანული ვიკიპედია
*  აზერბაიჯანული ვიკიპედიის მობილური ვერსია

## სქოლიო 
კატეგორია:ვიკიპედიები ენების მიხედვით
კატეგორია:აზერბაიჯანულენოვანი ენციკლოპედიები
ვირუ (პროვინცია)

**ვირუ** — ლა-ლიბერტადის რეგიონის პროვინცია პერუში. პროვინციის დედაქალაქია ვირუ. პროვინციის მოსახლეობა შეადგენს 67,775 ადამიანს, ფართობი — 3,218.74 კმ².

## რესურსები ინტერნეტში
*  Municipal website 

## სქოლიო
კატეგორია:ლა-ლიბერტადის რეგიონის პროვინციები
ზაფხულის ნაბუნიაობის ზეიმი

**ზაფხულის ნაბუნიობის ზეიმი** — წარმართული და ზოროასტრიული ზეიმი, ყველაზე მოკლე ღამე წელიწადში. ეს დღე ევროპაში სხვადასხვა ფორმით აღინიშნება, თუმცა ყველასათვის საერთოა კოცონის დანთება და მკითხაობა.
## სხვადასხვა ქვეყანაში აღნიშვნის ტრადიციები 
### შვედები: მიდსომარი 
1953 წლიდან შვედეთში „შუა ზაფხულის“ ზეიმი 19 ივლისიდან პირველივე შაბათ დღეს აღინიშნება. ისინი ძირითადად მაისის ხეს აღმართავენ და ალამაზებენ.

უძველესი ტრადიციით, ღამის სეირნობიდან დაბრუნებულ ქალიშვილებს შვიდი სახეობის ყვავილი უნდა მოეკრიფათ და ბალიშის ქვეშ ამოედოთ, რათა საბედო დასიზმრებოდათ.

### ლატვიელები 
ლატვიელები ამ დროს ლიგოს ზეიმობენ.

### ისლანდიელები 
ისლანდიაში ნაბუნიობის ღამეს 19 სხვადასხვა დაავადებისგან განკურნება მიეწერება.

### სლავები: ივან-კუპალას დღე 
აღმოსავლეთ და დასავლეთ სლავები ამ დღეს ივან-კუპალას ზეიმობენ. ტრადიციის თანახმად უნდა ებანავათ, კოცონი დაენთოთ და ზედ გადამხტარიყვნენ, რათა სნე და ავადობა ცეცხლში ჩაეყარათ. მკითხაობდნენ. სწორედ ამ ღამეს უნდა გაშლილიყო გვიმრა.

### ფინელები: იუჰანუსი 
ფინელები იუჰანუსს უწოდებენ ამ დღეს იოანე ნათლისმცელის სახელიდან გამომდინარე. იუჰანუსი ერთ-ერთი ოფიციალური სახელმწიფო ზეიმია 1934 წლიდან. ამ დღეს აღმართავენ დროშებს. ეს დღე საეკლესიო დღესასწაულიც არის — იოანე ნათლისმცემლის ხსენების დღეა. „უჰანუსი“  ტრადიციულად 24 ივნისს აღნიშნებოდა, მაგრამ 1955 წლიდან 19 ივნისის შემდეგ პირველივე შაბათს ამთხვევენ და ხან 20 უწევს, ხან 26. ასეთივე ცვლილება მანამდე შვედეთში, ნორვეგიასა და ლატვიაშიც განხორციელდა, თუმცა არა ესტონეთში. ამ დროს სახლებს, ნავებს და ეზოებს არყის ხის ტოტებით რთავენ , დადიან საუნაში და ანთებენ დიდ კოცონს.

### გერმანელები: მიტზომერფესტი 
[thumb|შუაზაფხულის ზეიმი [ბერლინი|ბერლინში. 1937 წლის ივლისი]]
გერმანიაში აჩაღებენ უზარმაზარ კოცონს, აწყობენ ცეკვებს და ზეიმის მონაწილები ამ კოცონზე გადახტომას ცდილობენ, მართავდნენ მსვლელობას ჩირაღდნებით. ზეიმი ნაცისტურ გერმანიაშიც კი აღინიშნებოდა. პარტიული ლიდერები ამ დღისასთვის საგანგებოდ „ცეცხლოვან სიტყვას“ ამზადებდნენ ხოლმე.

### პორტუგალიელები: წმინდა იოანეს დღე 
პორტუგალიაში ნაბუნიობას  წმინდა იოანეს დღე აღინიშნება (). კათოლიკე პორტუგალიელებს სჯერათ, რომ წმ. იაონეს კოცონს გამწმენდი ძალა აქვს.
## ლიტერატურაში 
* „ზაფხულის ღამის სიზმარი“ — უილიამ შექსპირის პიესა, რომელსაც ორიგინალში „შუაზაფხულის ღამის სიზამრი“ ჰქვია.
## რესურსები ინტერნეტში 
* 

კატეგორია:წარმართული დღესასწაულები
კატეგორია:ზაფხულის ზეიმები
ჯონი ევანზი

**ჯონათან გრანტ „ჯონი“ ევანზი** (; დ. 3 იანვარი, 1988) — ჩრდილოირლანდიელი ფეხბურთელი, „მანჩესტერ იუნაიტედისა“ და ჩრდილოეთ ირლანდიის ნაკრების მცველი. 

ევანზი დაიბადა ბელფასტში და ფეხბურთის თამაში დაიწყო საფეხბურთო კლუბ „გრინსფილდში“, სადაც შეამჩნიეს „მანჩესტერის“ სკაუტებმა. ის გადაიყვანეს მანჩესტერ იუნაიტედის აკადემიაში და მიეცა რამდენიმე ტურინირზე თამაშის საშუალება 2006 წლის ზაფხულში. შემდეგ გადავიდა „ანტვერპენში“, ბელგიაში, შემდეგ კი „სანდერლენდში“, სადაც დაჰყო ორი სეზონი. „მანჩესტერის“ შემადგენლობაში დებიუტი ჰქონდა 2007-08 წლების სეზონში ინგლისის საფეხბურთო ლიგის თასზე. ის მალე გახდა კლუბის ძირითადი შემადგენლობის მოთამაშე.

## რესურსები ინტერნეტში 
* ჯონი ევანზი — ManUtd.com
* ჯონი ევანზი — StretfordEnd.co.uk
* ჯონი ევანზი  — redStat
* ჯონი ევანზი  — irishfa.com
* 
* პრემიერ ლიგის პროფილი 

## სქოლიო 
კატეგორია:დაბადებული 2 იანვარი
კატეგორია:დაბადებული 1988
კატეგორია:მანჩესტერ იუნაიტედის ფეხბურთელები
კატეგორია:ჩრდილოეთირლანდიელი ფეხბურთელები
კატეგორია:პრემიერ ლიგის ფეხბურთელები
კატეგორია:სანდერლენდის ფეხბურთელები
კატეგორია:ვესტ ბრომვიჩ ალბიონის ფეხბურთელები
კატეგორია:ლესტერ სიტის ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:დაბადებული 3 იანვარი
კატეგორია:ცოცხალი ადამიანები
უმეო

**უმეო** () — ქალაქი ჩრდილოეთ შვედეთში. უმეოს მუნიციპალიტეტის ადმინისტრაციული ცენტრი და ვესტრებოტენის ლენის დედაქალაქი. გაშენებულია მდინარე უმეელვენზე. მდებარეობს სტოკჰოლმიდან 600 კმ-ით ჩრდილოეთით და პოლარული წრიდან 400 კმ-ით სამხრეთით.

უმეო ნორლანდის რეგიონის უდიდესი და შვედეთის სიდიდით მე-12 ქალაქია, 2010 წლის მონაცემებით მისი მოსახლეობა 79 594 ადამიანს შეადგენს, მთლიანად მუნიციპალიტეტის კი 115 229-ს. 1965 წელს ქალაქში უნივერსიტეტი დაარსდა და ამ მომენტიდან მოსახლეობამ სწრაფი ზრდა იწყო, 30 წელში იგი გაორმაგდა. 2011 წლის მონაცემებით, ყოველწლიურად შენდება 700 - 8000 ახალი აპარტამენტი.

უმეო შვედეთის საგანმანათლებლო, ტექნიკური და სამედიცინო კვლევების ცენტრია, ორი უნივერსიტეტითა და 30 000 სტუდენტით. 2014 წლისთვის არჩეულია ევროპის კულტურულ დედაქალაქად.

პირველ წერილობით წყაროებში უმეო XIV საუკუნეშია მოხსენიებული.

## იხილეთ აგრეთვე
* შვედეთის ქალაქების სია

## რესურსები ინტერნეტში
*ოფიციალური საიტი 
*Umeå Capital of Culture 2014 , official site
*Umeå Region, official site
*Umeå Tourist Office , official site

კატეგორია:შვედეთის ქალაქები
ფრანგული ვიკიპედია

**ფრანგული ვიკიპედია** () — ვიკიპედიის განყოფილება ფრანგულ ენაზე. გაეშვა 2001 წლის 23 მარტს, ვიკიპედიის ოფიციალურად შექმნიდან 2 თვის შემდეგ. 2010 წლის 23 სექტემბერს, სტატიათა რაოდენობამ 1 მილიონს გადააჭარბა,. 2012 წლის იანვრისთვის კი 1 203 808-ზე მეტი იყო. ვიკიპედიებს შორის სტატიათა რაოდენობის მხრივ მესამე ადგილზეა ინგლისურ და გერმანულ განყოფილებებს შორის, მხოლოდ ერთი ადგილით ჩამორჩება ნიდერლანდური ვიკიპედია.

მინი|მარცხნივ|200პქ|ფრანგული ვიკიპედიის მომხმარებელთა წვლილი ქვეყნების მიხედვით. 2006 წ.

## გეოგრაფია 
მიუხედავად იმისა, რომ ფრანგული ვიკიპედიის მომხმარებელთა დიდი ნაწილი ეროვნებით ფრანგია, ასევე მნიშვნელოვანია მოხალისეთა წვლილი სხვა ფრანკოფონული ქვეყნებიდან, ძირითადად კანადიდან, ბელგიიდან, შვეიცარიიდან, მაროკოდან და ფრანკოფონული აფრიკის რამდენიმე ქვეყნიდან.

## რესურსები ინტერნეტში 
*  რანგული ვიკიპედია
*  ვიკიმედია საფრანგეთი
*   ვიკიმედია კვებეკი
* //// Wikimedia CH (association en Suisse)

*  ფრანგული ვიკიპედიის მობილური ვერსია

## სქოლიო 
კატეგორია:ვიკიპედიები ენების მიხედვით
ინგლისური კოკერ-სპანიელი

**ინგლისური კოკერ-სპანიელი** () — ძაღლის ჯიში, რომელიც ხელოვნური მეთოდით გამოიყვანეს XIX საუკუნეში. ამ ძაღლის შექმნის პირველადი მიზანი იყო იდეალური სანადირო ძაღლის შექმნა. 1902 წელს ის ოფიციალურად აღიარეს ძაღლის ჯიშად. 

თანამედროვე ინგლისური კოკერ-სპანიელი ძლიერ შეიცვალა პირვანდელ მდგომარეობასთან შედარებით. განვითარებული აქვთ ძლიერი ყნოსვა და მხედველობა. თავი დიდი და სწორი აქვს, თვალები მრგვალი, მუქი, გრძელი ყურები დაბლა აქვს ჩამოწეული. ბეწვი საშუალო ზომისაა და ფუმფულაა. კარგად ცურავს. ინგლისური კოკერ-სპანიელის სიცოცხლის ხანგრძლივობა დაახლოებით არის 11-12 წელი.

## რესურსები ინტერნეტში 
* ინფორმაცია ინგლისური კოკერ-სპანიელის შესახებ  

კატეგორია:ბრიტანული წარმოშობის ძაღლის ჯიშები
ულტრავიოლეტი

**ულტრავიოლეტი** () — რეჟისორ კურტ ვიმერის ფანტასტიკური ეკშენი. ფილმში მონაწილეობენ: მილა იოვოვიჩი და კემერონ ბრაიტი. ჩრდილოეთ ამერიკაში ფილმის პრემიერა გაიმართა 2006 წლის 3 მარტს. 2006 წლის 27 ივნისს ფილმი გამოვიდა DVD და Blu-Ray დისკზე. Rotten Tomatoes-ის მიმოხილვაში კინოკრიტიკოსთა 69 წევრიდან მხოლოდ შვიდმა კრიტიკოსმა მისცა დადებითი შეფასება ფილმს. *„ულტრავიოლეტი არის გაუგებარი და დავიწყებადი სამეცნიერო-ფანტასტიკური თრილერი, ყოველიმხრივ სუსტი ნამუშევარი“*, ასე შეფასდა ფილმი Rotten Tomatoes-ის საიტზე.

XXI საუკუნის დასასრული. დედამიწაზე ადამიანებსა და ადამიან-ვამპირებს შორის ომი მძვინვარებს. მსოფლიო განწირულია ბიოტექნოლოგიური ლაბორატორიაში მომხდარი ავარიის შემდეგ, სადაც აწარმოებდნენ ზეჯარისკაცებს შექმნას. ვირუსი მალევე გადააქცევს ადამიანს დაუმარცხებელ არსებად. გლობალური ეპიდემიის მსხვერპლი აჯანყებულები, იბრძვიან უკანასკნელ წუთებამდე. მათ შორისაა ვიოლეტი, რომელიც ცდილობს თავისი მისიის შესრულებას.

## რესურსები ინტერნეტში
* 
* 
* 
* 
* 

## სქოლიო
კატეგორია:2006 წლის ფილმები
კრისტიანსტადი

**კრისტიანსტადი** () — ქალაქი, რომელიც მდებარეობს კრისტიანსტადის მუნიციპალიტეტში, სკონეს ლენში, შვედეთში. 2010 წლის აღწერის მიხედვით მისი მოსახლეობა შეადგენს 35,711 სულს. ბოლო თხუთმეტი წლის განმავლობაში ის სასაზღვრო სოფლიდან გადაიქცა კომერციულ ცენტრად, რომელიც იზიდავს ვიზიტორებს ჩრდილო-აღმოსავლეთ სკანიიდან, დასავლეთ ბლეკინგიდან და ჩრდილოეთ ესტერლენიდან.

## გალერეა 

File:Kristianstad 070628-3.JPG|"Stora kronohuset"
File:Kristianstad 070628-6.JPG|სიტიჰოტელი
File:Kristianstad 070628-4.JPG|მეტროს სადგური
File:Kristianstad 070628-5.JPG|ქალაქის კარიბჭე

## იხილეთ აგრეთვე
* შვედეთის ქალაქების სია

## რესურსები ინტერნეტში
*კრისტიანსტადის მუნიციპალიტეტი  - ოფიციალური საიტი
*Using Waste, Swedish City Cuts Its Fossil Fuel Use

## სქოლიო
კატეგორია:შვედეთის ქალაქები
ჰიმენოპლასტიკა

**ჰიმენოპლასტიკა** — საქალწულე აპკის აღდგენა ქირურგიული მეთოდით. მისი ორი მეთოდი არსებობს: ხანმოკლე და ხანგრძლივი.

ხანმოკლე ჰიმენოპლატიკა გამოიყენება იმ შემთხვევაში, როდესაც შედეგი საჭიროა უახლოესი 7-10 დღის განმავლობაში. ასეთ დროს უბრალოდ საქალწულე აპკის ნარჩენები მიეკერება ერთმანეთს, გარკვეულ პერიოდში ნაკერი გაიწოვება და აპკის ნარჩენები უბრუნდება საწყის მდგომარეობას. ოპერაცია ტარდება როგორც ადგილობრივი, ასევე ზოგადი გაუტკივარებით. სრულყოფილი შეხორცება, როგორც წესი, არ ხდება, ამიტომ ეფეტქი ხანმოკლეა.

ხანგრძლივი ჰიმენოპლასტიკა ხდება საშოს შესავალში არსებული ქსოვილების ხარჯზე. ეს ოპერაცია გაცილებით უფრო რთულია, მაგრამ საქალწულე აპკის სრულყოფილ და ხანგრძლივ აღდგენას გულისხმობს. ძირითადად, ტარდება ნარკოზის ქვეშ.

## რესურსები ინტერნეტში 
* Hymenoplasty Surgery  slideshow of before and after pictures of a hymenoplasty surgery.
* *Designer vaginas*, SMH article describes a private clinic in New Zealand offering hymenorrhaphy and other *appearance gynaecology* procedures.
* Pediatrics article discusses healing of hymen injuries.
* NewHymen.dk  - information and counselling on hymen surgery in the context of tradition and family pressure.
პოლონური ვიკიპედია

მინი|290პქ|პოლონური ვიკიპედიის სტატიათა ზრდა
**პოლონური ვიკიპედია** () — ვიკიპედიის განყოფილება პოლონურ ენაზე. გაეშვა 2001 წლის 26 სექტემბერს. 2012 წლის იანვრისთვის, შეიცავდა 872 000 სტატიას და წარმოადგენს მეექვსე უდიდეს ვიკიპედიას ინგლისურის, გერმანულის, ფრანგულის, ჰოლანდიურის და იტალიურის შემდეგ. 2011 წლის ნოემბრისთვის, პოლონურ ვიკიპედიას ოც უდიდეს ვიკიპედიას შორის სიღრმის ყველაზე დაბალი პარამეტრები ჰქონდა, ასევე მეექვსე ყველაზე დაბალი 100 000-ზე მეტი სტატიის მქონე ვიკიპედიებს შორის (ოდნავ მეტი ბასკურ ვიკიპედიაზე). სიღრმის პარამეტრი ცდილობს გაზომოს იმ თემათა სიღრმე, რომლებიც ვიკიპედიაშია გაშუქებული. სიღრმის უმაღლესი მაჩვენებელი ვიკიპედიის ამა თუ იმ განყოფილებას ენიჭება ერთ სტატიაზე ბევრ რედაქტირებათათვის და ასევე მეტ რედაქტირებათათვის სტატიათა სახელთა სივრცის გარეთ, ისეთ გვერდებში, როგორებიცაა განხილვის ან მომხმარებელთა გვერდები. 

## პოლონური ვიკიპედია DVD-ზე 
2005 წლის აგვისტოში, პოლონური ვიკიპედია პირველად გამოქვეყნდა DVD-ზე, რომელიც ჩადებული იყო ჟურნალ *Enter SPECIAL*-ში. ბაზარზე გამოსვლის წინ, გამომცემელს არც კი უცდია ფონდ ვიკიმედიასთან კონტაქტი და შესაბამისად, გამოცემა არალეგალურია, რადგან იგი არღვევს GNU FDL ლიცენზიებს. ასევე, ეს გამოცემა უადგილოდ იყენებდა პროგრამულ უზრუნველყოფას Microsoft Windows 98.

DVD ერთობლივად მოამზადეს ვიკიმედია პოლონეთმა (Wikimedia Polska — ფონდ ვიკიმედიის პოლონური ფილიალი) და პოლონურმა გამომცემლობა *ჰელიონმა*. იგი შეიცავს 2006 წლის 4 ივნისამდე დაწერილ სტატიებს. გამოცემა დასრულდა 2006 წლის 24 ნოემბერს და ბაზარზე 2007 წლის ივლისში შევიდა, სადაც ის 39 ზლოტი ღირს.

## რესურსები ინტერნეტში
* პოლონური ვიკიპედია
*  პოლონური ვიკიპედიის მობილური ვერსია

## სქოლიო
კატეგორია:ვიკიპედიები ენების მიხედვით
კატეგორია:პოლონური ენციკლოპედიები
ნიდერლანდური ვიკიპედია

**ნიდერლანდური ვიკიპედია** () — ვიკიპედიის განყოფილება ნიდერლანდურ ენაზე. 2011 წლის დეკემბრის მონაცემებით, იგი მეოთხე უდიდესი ვიკიპედიაა და შეიცავს 1 016 000 სტატიას. ამავე დროს ის მეოთხე ვიკიპედია იყო, რომლის სტატიებმაც 1 მილიონს გადააჭარბა, ინგლისური, გერმანული და ფრანგული ვიკიპედიების შემდეგ.

## ისტორია
ნიდერლანდური ვიკიპედია 2001 წლის 19 ივნისს გაეშვა და 2005 წლის 14 ოქტომბერს სტატიათა დაოდენობამ 100 000-ს მიაღწია. მან ოდნავ გადაასწრო მეექვსე უდიდეს განყოფილებას, პოლონურ ვიკიპედიას, მაგრამ შემდეგ მერვე ადგილზე გადაინაცვლა. 2006 წლის 1 მარტს, ერთ დღეში დაეწია შვედურ და იტალიურ ვიკიპედიებს და მეექვსე ადგილზე გადაინაცვლა. 2008 წლის 30 ნოემბერს შეიქმნა 500 000-ე სტატია. 2006 წელს, *Multiscope*-ს კვლევების ჯგუფის თანახმად, ნიდერლანდური ვიკიპედია დასახელდა მესამე საუკეთესო ნიდერლანდურენოვან საიტად Google-სა და Gmail-ის შემდეგ. 

ნიდერლანდურ ვიკიპედიას უმსხვილესი მაჩვენებელი აქვს 10 უდიდეს ვიკიპედიას შორის ამ ენაზე მოლაპარაკე ადამიანებზე სტატიათა რაოდენობის გადაანგარიშებით. 2006 წლის მაისის დასაწყისში, ერთ დღეში საშუალოდ 1 000 სტატია იქმნებოდა, მაგრამ ამის შემდეგ ეს მაჩვენებელი დაეცა და დღეში 250 სტატიას შეადგენდა. უდიდესმა მაჩვენებელმა 2007 წლის სექტემბერში მიაღწია, როდესაც დღეში საშუალოდ 2 000 ახალი სტატია იქმნებოდა. მიუხედავად ამისა, ეს რიცხვი ყოველთვის უბრუნდებოდა მინიმალურ მაჩვენებელ 250-ს. 2011 წლის ოქტომბერში, რამდენიმე ბოტმა 11 დღეში 80 000 ახალი სტატია შექმნა (სტატიათა მთლიანი რაოდენობის 10%). ნიდერლანდური ვიკიპედიის მემილიონე სტატია 2011 წლის დეკემბერში შეიქმნა, მას შემდეგ, რაც ბოტების აქტიურობის მეორე ტალღის შედეგად 10 დღეში 100 000 ახალი სტატია შეიქმნა.

## სტატიათა რაოდენობის ზრდა

## რესურსები ინტერნეტში
* ნიდერლანდური ვიკიპედია
*  ნიდერლანდური ვიკიპედიის მობილური ვერსია

## სქოლიო
კატეგორია:ვიკიპედიები ენების მიხედვით
კატეგორია:ნიდერლანდური ენციკლოპედიები
ესკილსტუნა

**ესკილსტუნა** () — ქალაქი ცენტრალურ შვედეთში, სედერმანლანდის ლენში, თავისივე სახელწოდების მუნიციპალიტეტის ცენტრი. 2010 წლის მონაცემებით, მისი მოსახლეობა 64 679 ადამიანს შეადგენს. ამ ქალაქში შვედი ფინელების უდიდესი რაოდენობა სახლობს. მდებარეობს მდინარე ესკილტუმაზე, რომელიც ელმარენისა და მელარენის ტბებს აერთებს.

სახელი ეწოდა ინგლისელი მისიონერის − წმინდა ესკილას პატივსაცემად, რომელიც XI საუკუნეში მოღვაწეობდა. ისტორიულად, XVII საუკუნიდან ესკილსტუნაში განვითარებული იყო მეტალურგიული მრეწველობა, რაც მის გერბზეცაა გამოსახული. ამ დროის ქურები დღემდე ფუნქციონირებს. 1658 წელს ესკილსტუნამ ქალაქის სტატუსი მიიღო, 1881 წლისთვის მისი მოსახლეობა 8 286 ადამიანს ითვლიდა.

## გალერეა 

ფაილი:Church Eskilstuna.JPG|ესკილსტუნას ეკლესია
ფაილი:Rademachersmedjorna.JPG|Rademachersmedjorna
ფაილი:Eskilstuna river.jpg|

## იხილეთ აგრეთვე
* შვედეთის ქალაქების სია

## რესურსები ინტერნეტში
* ოფიციალური საიტი 
* Tågtider för Eskilstuna C

## სქოლიო
კატეგორია:შვედეთის ქალაქები
მარტინ შულცი

**მარტინ შულცი** (; დ. 20 დეკემბერი, 1955, ეშვაილერი, გერმანია) — გერმანელი პოლიტიკური მოღვაწე. ევროპის სოციალისტების პარტიის წევრი. ევროპის პარლამენტის წევრი 1994 წლიდან. აირჩიეს მის პრეზიდენტად 2012 წლის 17 იანვარს.

## იხილეთ აგრეთვე 
* ევროპის პარლამენტის პრეზიდენტები
* ევროპის პარლამენტი

## რესურსები ინტერნეტში 
* Note biografiche dal sito dell’Europarlamento
* Note biografiche dal sito del PSE 
* Website von Martin Schulz 
* Biografie auf der Website des Europäischen Parlaments

კატეგორია:გერმანელი პოლიტიკოსები
კატეგორია:ევროპარლამენტის პრეზიდენტები
კატეგორია:დაბადებული 1955
კატეგორია:დაბადებული 20 დეკემბერი
კატეგორია:ბუნდესტაგის წევრები (2017-2021)
კატეგორია:ცოცხალი ადამიანები
სერგეი ტკაჩი

**სერგეი თედორეს ძე ტკაჩი** ( დ. 15 სექტემბერი, 1952, კისელევსკი, რუსეთი) — უკრაინელი სერიული მკვლელი. წარმოშობით რუსეთიდან. 2007 წელს უკრაინის უზენაესი სასამართლო ტკაჩს განიხილავდა 40 მკვლელობაში, პროკურატურა კიდევ მკვლელობის 60 საქმის გამოძიებას აწარმოებდა. თავად ტკაჩი ამტკიცებს, რომ მოკლა 100-მდე ადამიანი. 2008 წლის 23 დეკემბერს მიესაჯა სამუდამო პატიმრობა. სასამართლომ დაამტკიცა ტკაჩის მიერ ჩადენილი 29 მკვლელობა, რომელიც განხორციელდა გაუპატიურებით, ან გარყვნილი სექსუალური მიდრეკილებით. ზედმეტსახელები: *„პავლოგრადის მანიაკი“, პოლოგოვის მანიაკი“.*  

დაიბადა 1952 წლის 12 სექტემბერს, კისელევსკში. მსახურობდა  საბჭოთა ჯარში, იყო ტექნიკოს-გეოდეზისტი. ჯარში ყოფნის შემდეგ სამუშაოდ მოეწყო მილიციაში. აქ რამდენიმე წელი იმუშავა ექსპერტ-კრიმინალისტად. ბევრჯერ შეიცვალა პროფესია, სხვადასხვა დროს მუშაობდა შახტებში, ქარხნებსა და კოლმეურნეობებში. მილიციიდან წამოსვლის შემდეგ დაკავდა მძიმე ათლეტიკით. 

სერგეი ტკაჩი სერიულ მკვლელობებს სჩადიოდა 1980 წლიდან 2005 წლამდე და დანაშაულის ადგილი მოიცავდა ყირიმის, ზაპოროჟიეს, დნეპროპეტროვსკისა და ხარკოვის მხარეებს. მსხვერპლს აუპატიურებდა, მათ შორის გარყვნილ ფორმაში, შემდეგ კლავდა. უმეტესად 9 წლიდან 17 წლამდე გოგონები იმსხვერპლა. პირველად მკვლელობა ჩაიდინა ქალაქ სიმფეროპოლში 1980 წელს, სადაც მოახერხა, დაახრჩო და გააუპატიურა ახალგაზრდა ქალი, შემდეგ თვითონვე დარეკა პოლიციაში. უკანასკნელი მსხვერპლი გახდა 9 წლის ეკატერინა. სერგეი ტკაჩს მრავალი წელი ეძებდნენ. თუმცა მისი დაკავება მხოლოდ 2005 წლის ზაფხულში მოხერხდა. სამჯერ იყო დაქორწინებული. ჰყავს ოთხი შვილი.

## რესურსები ინტერნეტში
* სერგეი ტკაჩი  ბიოგრაფია, ფოტო 
* სერგეი ტკაჩი დოკუმენტური ფილმი ლეონიდ კანევსკისთან ერთად 

## სქოლიო
კატეგორია:უკრაინელი მკვლელები
კატეგორია:საბჭოთა სერიული მკვლელები
კატეგორია:დაბადებული  15 სექტემბერი
კატეგორია:დაბადებული 1952
საშემოდგომო კულტურები

**საშემოდგომო კულტურები** — ერთწლოვანი მცენარეები, რომლებსაც შემოდგომაზე თესავენ და მომავალ წელს იღებენ. განვითარების პირველ პერიოდში ხანგრძლივად (30—70 დღე) მათ შედარებით დაბალი ტემპერატურა (0—10°C) სჭირდებათ. საშემოდგომო ჯიშები და ფორმები აქვს ხორბალს, ქერსა და ჭვავს, ზოგ ზეთოვანს (რაფსი) და პარკოსანს (ცერცველა).

ცნობილია აგრეთვე ე. წ. ორთესელა მცენარეები, რომლებსაც თესავენ როგორც შემოდგომაზე, ისე გაზაფხულზე. საშემოდგომო კულტურები საგაზაფხულო კულტურებთან შედარებით უფრო ყინვაგამძლე და უხვმოსავლიანია, ადრე იძლევიან მოსავალს და მოსავლის აღების შემდეგ ამავე მინდორზე (ტენიან და სარწყავ ადგილებში) თესავენ სანაწვერალო კულტურებს, რომლებიც ცხოველთა საკვებ მასას იძლევიან. საშემოდგომო კულტურები საგაზაფხულო კულტურებისათვის კარგი წინამორბედია. საშემოდგომო კულტურებიდან ყველაზე უფრო გავრცელებულია საშემოდგომო ხორბალი, რომელსაც საქართველოში დაახლოებით 114 ათ. ჰა უკავია (1980 წლის მონაცემებით).
## ლიტერატურა
კატეგორია:მცენარეები
სედერტელიე

**სედერტელიე** () — ქალაქი შვედეთში, სტოკჰოლმის ლენში, თავისივე სახელწოდების მუნიციპალიტეტის ადმინისტრაციული ცენტრი. 2010 წელს მისი მოსახლეობა 64 619 ადამიანს შეადგენდა.

ქალაქი სტოკჰოლმიდან 30 კმ-ით სამხრეთით მდებარეობს, აქ განლაგებულია სატვირთო მანქანების მწარმოებელი კომპანია Scania AB და წამყვანი ფარმაცევტული კომპანია AstraZeneca.

## ისტორია 
ახ. წ. 600 წლამდე, მელარენის ტბა ზღვას უკავშირდებოდა. მიწის აწევის გამო, ტბა თანდათან ზღვას მოწყდა.

სახელი *ტელიე* (*Telje*) XI საუკუნეში იხსენიება. XVII საუკუნეში, სტოკჰოლმის ჩრდილოეთით დაარსებული ქალაქის სახელისგან გასარჩევად, სახელს წინ დაუმატეს სედერ* (*Söder სამხრეთი*), ახლად დაარსებულ ქალაქს კი *ნორ* (*Norrtälje ჩრდილოეთი*).

XVIII საუკუნეში, ჩრდილოეთის დიდი ომისა და ეპიდემიების გამო განადგურებული ქალაქის მოსახლეობა 200 ადამიანს ძლივს აღემატებოდა.

ერაყის ომის დროს, სედერტელიე ბევრი ერაყელი ლტოლვილი გადმოსახლდა, უფრო მეტი, ვიდრე აშშ-სა და კანადაში ერთად.

სხვა მიგრანტები ძირითადად არიან ფინეთიდან, იუგოსლავიიდან და ჩილედან.

## იხილეთ აგრეთვე 
* შვედეთის ქალაქების სია

## რესურსები ინტერნეტში 
* article *Södertälje* from Nordisk Familjebok (1919)
Official web of *Södertälje''
* მუნიციპალიტეტის ოფიციალური საიტი

კატეგორია:შვედეთის ქალაქები
საშემოდგომო თესვა

**საშემოდგომო თესვა**, საშემოდგომო კულტურების თესვა შემოდგომაზე. მოსავალს იღებენ მომდევნო წლის ზაფხულში. საქართველოში საშემოდგომო თესვა სექტემბრის შუა რიცხვებიდან იწყება და ოქტომბრის ბოლომდე გრძელდება (მთიან რაიონებში უფრო ადრე იწყება და მალე მთავრდება).
## ლიტერატურა
კატეგორია:სოფლის მეურნეობა
ბუროსი

**ბუროსი** () — ქალაქი შვედეთში, ვესტრა-გიოტალანდის ლენში, ბუროსის მუნიციპალიტეტის ცენტრი. 2010 წლის მონაცემებით, მისი მოსახლეობა 66 273 ადამიანს შეადგენს.

## ისტორია 
ბუროსი 1621 წელს მეფე გუსტავ II ადოლფმა დააარსა, რისი მიზეზიც ადგილობრივ მოვაჭრეთათვის სავაჭრო ადგილების კანონიერად მიცემა იყო. დაარსების შემდეგ ის სწრაფად ვითარდებოდა და ერთი საუკუნის თავზე მოსახლეობამ 2 000 კაცს მიაღწია.

ქალაქი რამდენიმეჯერ გაანადგურა ხანძარმა — 1681, 1727, 1822 და 1827 წლებში. უძველესი ნაგებობაა ეკლესია, რომელიც ყველა ხანძარს უვნებლად გადაურჩა.

## გალერეა 

File:Borås stadspark.jpg|ქალაქის პარკი
File:Boras Radhus.jpg|მუნიციპალური სასამართლო
File:Borås Stad.jpeg|ზამთრის პანორამა
File:Borås vattentorn.jpg|წყლის კოშკი

## იხილეთ აგრეთვე 
* შვედეთის ქალაქების სია

## რესურსები ინტერნეტში 
* ოფიციალური საიტი 
* ტურიზმის ოფიციალური საიტი
* I Love Borås - the official cityblog 

## სქოლიო 
კატეგორია:შვედეთის ქალაქები
კარლსტადი

**კარლსტადი** () — ქალაქი შვედეთში, ამავე სახელწოდების მუნიციპალიტეტის ადმინისტრაციული ცენტრი და ვარმლანდის ლენის დედაქალაქი. 2010 წელს ქალაქის მოსახლეობა 61 685 ადამიანს შეადგენდა, მუნიციპალიტეტის კი 84 885-ს. კარლსტადში ფუნქციონირებს უნივერსიტეტი და საკათედრო ტაძარი.

ქალაქი გაშენებულია მდინარის დელტაზე, სადაც შვედეთის უგრძესი მდინარე კლარელვენი შვედეთის უდიდეს ტბას — ვენერნს ერთვის. აქვე მდებარეობს ქვეყნის სიდიდით მეორე ტბის პორტი.

კარლსტადი ხშირად ასოცირდება მზის სინათლესთან, მისი სიმბოლოც სწორედ მზეა. მართლაც, ის ქვეყნის ერთ-ერთი ყველაზე მზიანი ქალაქია.

## ისტორია
ქალაქის უდიდეს კუნძულზე, შუა საუკუნეებში მდებარეობდა სათათბირო, რომელსაც ტინგვალას ეძახდნენ. აქ ასევე ფუნქციონირებდა ბაზრობა.

კარლსტადს ქალაქის სტატუსი 1584 წელს შვედმა ჰერცოგმა *კარლმა* მიანიჭა, რომელიც მოგვიანებით მეფე კარლ IX გახდა. სახელიც სწორედ ამ მეფიდან მომდინარეობს — კარლსტადი კარლის ქალაქს ნიშნავს. ჰერცოგმა ქალაქს ასევე უბოძა რეგიონის მმართველობის ფუნქცია და მნიშვნელოვანი რაოდენობის მიწები.

მანვე ქალაქში საკუთარი სასახლე ააშენა, რომელსაც *კუნგსგარდენს* უწოდებდნენ (მეფის მამული). 1724–1730 წელს კარლსტადში კრისტიან ჰალერმა კათედრალი ააშენა.

კარლსტადში დაიწყო თანამედროვე შვედეთის ერთ-ერთი უმნიშვნელოვანესი პუტჩი. 1809 წლის 7 მარტის ღამეს, გენერალ-ლეიტენანტმა გეორგ ადლერსპარემ ვარმლანდში დაბანაკებული დასავლეთის არმია კარლსტადის ასაღებად გამოიყენა. ეს კამპანია რევოლუციად შეფასდა და 9 მარტს, მან თავის ჯარისკაცებთან ერთად დედაქალაქისკენ წარმატებული მსვლელობა წამოიწყო, რომელიც მეფე გუსტავ IV ადოლფის დამხობას ისახავდა მიზნად.

კარლსტადის თავზე რამდენიმე დიდმა ხანძარმა გადაიარა. მათ შორის, 1865 წლის 2 ივლისის ხანძრისგან მხოლოდ კათედრალი და რამდენიმე სახლი გადარჩა. ამის შემდეგ, ქალაქი ორთოგონალური გეგმმით აღადგინეს, ხეებით შემოსაზღვრული ფართო ქუჩებით.

1905 წელს, კარლსტადში ხელი მოეწერა ნორვეგიისა და შვედეთის უნიის დაშლას.

## დაძმობილებული ქალაქები
## გალერეა

File:Karlstad Cathedral.JPG|კარლსტადის კათედრალი
File:Karlstad from Klaraborgsbron.JPG|კარლსტადი კლარაბორგის ხიდიდან 
File:Sola_i_Karlsta_2008.jpg|ქანდაკება *Sola i Karlstad*
File:Älvgatan på andra sidan älven.JPG|1865 წლის ხანძარს გადარჩენილი ხის სახლები
File:Karlstad Teatern (Värmlandsoperan).JPG|კარლსტადის თეატრი
File:East bridge karlstad 20061022 002.jpg|აღმოსავლეთი ხიდი
File:Carlarnas_sluss.jpg|*Carlarnas sluss*
File:Karlstad Biskopsgården.JPG|ეპისკოპოსის სახლი
File:Värmlands_Museum_by_night.jpg|ვარმლანდის მუზეუმი
File:Värmlands museum.JPG|ვარმლანდის მუზეუმის ახალი ნაწილი
File:Tingvalla_Secondary_Upper_School.jpg|ტინგვალას საშუალო სკოლა
File:Rådhuset Karlstad.JPG|ქალაქის ჰოლი

## იხილეთ აგრეთვე
* შვედეთის ქალაქების სია

## რესურსები ინტერნეტში
* ოფიციალური საიტი

## სქოლიო
კატეგორია:შვედეთის ქალაქები
შვედეთის ტბების სია

ცხრილში მოცემულია შვედეთის 10 უდიდესი ტბის სია ზედაპირის ფართობის მიხედვით:

## ლიტერატურა
* *Fakta och Fiske*, Fiskeriverket, 2003.

კატეგორია:შვედეთის ტბები
ჰურნავანი

მინი|მარცხნივ|200პქ|ჰურნავანის მდებარეობა
**ჰურნავანი** – ტბა ჩრდილოეთ შვედეთში, დაბა არიეპაგთან, ნორბოტენის ლენში. 
ჰურნავანი სკანდინავიის მთებში 425 მ. სიმაღლზეა. დაბა არიეპლუგი ტბის სამხრეთ-დასავლეთით არის განლაგებული. ტბაში 400 კუნძულია, რომელთა უმეტესობა საგრძნობლად განსხვავდება ერთიმეორისგან ფლორითა და ფაუნით და ფრიად საინტერესოა თავიანთი ეკოსისტემითა და დაუბინძურებელი გარემოთი.  
ჰურნავანი სამხრეთი დაბოლოებით ტბა უდიაურეს უერთდება. ფართობი დაახლოებით 220 - 283 კმ² მერყეობს, თუმცა ნებისმიერ შემთხვევაში ეს შვედეთის სიდიდით მერვე ტბაა. ჰურნავანის მაქსიმალური სიგრძე 221 მეტრია და ქვეყნის უღრმეს ტბად  მიიჩნევა. 

## იხილეთ აგრეთვე 
* შვედეთის ტბების სია

## რესურსები ინტერნეტში 
*  Allmänt om Arjeplog 

კატეგორია:შვედეთის ტბები
კატეგორია:ტბები ანბანის მიხედვით
გამეტოფიტი

[მინი|[ტერარიუმი|ტერარიუმში გაზრდილი გამეტოფიტი]]
**გამეტოფიტი**  (გამეტა და     — მცენარე) — მცენარის სქესიანი თაობა. განვითარების ციკლში იცვლება უსქესო თაობით — სპოროფიტით. მრავალ მცენარეში გამეტოფიტი სპოროფიტისაგან დამოუკიდებლად არსებობს და გარეგნულად მისგან ან არ განსხვავდება (მაგ., ბევრი წყალმცენარის გამეტოფიტი), ან მკვეთრად განსხვავდება (გვიმრების, შვიტებისა და ლიკოპოდიუმების წინაზრდილი). 

ფარულთესლოვან მცენარეებში გამეტოფიტი წარმოდგენილია მტვრის მარცვლით (მამრობითი გამეტოფიტი) და ჩანასახის პარკით (მდედრობითი გამეტოფიტი). გამეტოფიტის უჯრედები შეიცავს ქრომოსომების ჰაპლოიდურ რიცხვს.

## ლიტერატურა
კატეგორია:მცენარეთა მორფოლოგია
კატეგორია:ბოტანიკა
სიმონე პეროტა

**სიმონე პეროტა** (; დ. 17 სექტემბერი, 1977, ეშტონ-ანდერ-ლაინი) — ყოფილი იტალიელი ფეხბურთელი, უკანასკნელად თამაშობდა საფეხბურთო კლუბ „რომაში. იტალიის ეროვნულ ნაკრებთან ერთად მოგებული აქვს 2006 წლის მსოფლიო ჩემპიონატი. 2013 წლის 29 ივნისს პეროტამ საფეხბურთო კარიერა დაასრულა.

## საკლუბო კარიერა
პეროტამ თამაში დაიწყო „რეჯინაში“, დებიუტი ჰქონდა 1995 წელს, იტალიის სერია B-ში. 1998 წელს ის გადაიბირა „იუვენტუსმა“. ტურინულ კლბუში ნახევარმცველის პოზიციაზე კონკურენცია უწევდა ისეთ დიდ ფეხბურთელებთან, როგორებიც იყვნენ ანტონიო კონტე, დიდიე დეშამი და ზინედინ ზიდანი. „იუვენტუსის“ შემადგენლობაში მან მხოლოდ ხუთ მატჩში მიიღო მონაწილეობა. 1999 წელს იჯარის წესით გადავიდა „ბარიში“, სადაც დაჰყო ორი სეზონი. 2001/02 წლების სეზონი გაატარა „კიევოში“. 

### რომა
2004 წელს „რომამ“ 7,2 მილიონი ევროს სანაცვლოდ მოახერხა პეროტას გუნდში გადმოყვანა. რომას რიგებში წარმატებული ასპარეზობის შემდეგ მარჩელო ლიპიმ ის იტალიის ნაკრებში გამოიძახა და მსოფლიო ჩემპიონტაზე ითამაშა შვიდი მატჩი. მან დედაქალაქურ კლუბთან გაახანგრძლივა კონტრაქტი 2010 წლამდე. 2009 წელს მან კვლავ გაახანგრძილვა კლუბთან კონტრაქტი. 2011 წელს გაფორმებული ახალი კონტრაქტით მისი ანაზღაურება შემცირდა.

## სანაკრებო კარიერა
პეროტამ იტალიის 21-წლამდელთა ნაკრებთან ერთად მოიგო 2000 წლის ევროპის ჩემპიონატი. ეროვნულ ნაკრებში დებიუტი ჰქონდა 2002 წელს. ითამაშა 2004 წლის ევროპის ჩემპიონატზე, სადაც გაიტანა გოლი ბულგარეთის ნაკრების კარში. პეროტამ ასევე მიიღო მონაწილეობა 2006 წლის მსოფლიოს ჩემპიონატზე, სადაც შვიდივე მატჩში ითამაშა სასტარტო შემადგენლობაში.

## რესურსები ინტერნეტში
*Profile on AS Roma's official website 
*FootballDatabase.com provides Perrotta's profile and stats

## სქოლიო
კატეგორია:დაბადებული 1977
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:იუვენტუსის ფეხბურთელები
კატეგორია:რომას ფეხბურთელები
კატეგორია:დაბადებული 17 სექტემბერი
კატეგორია:მსოფლიო ჩემპიონები ფეხბურთში
კატეგორია:ცოცხალი ადამიანები
საქართველოს იმედი

მინი|მარჯვნივ|350 პქ|ხატი „საქართველოს იმედი“
**საქართველოს იმედი** — ხატი, რომელიც სრულიად საქართველოს კათოლიკოს-პატრიარქის, მცხეთა-თბილისის მთავარეპისკოპოსისა და ბიჭვინთისა და ცხუმ-აფხაზეთის მიტროპოლიტის, უწმიდესისა და უნეტარესის ილია II-ის ლოცვა-კურთხევით სამი წლის განმავლობაში, 2009 წლიდან იქმნებოდა.

## შექმნის ისტორია
„ღვთის მადლით შექმნილია ხატი, რომელსაც ჩვენ სამი წელი ვაკეთებდით. ეს არის დიდი ხატი, მსგავსი ხახულის ღვთისმშობლის ხატისა. მასზე 400-ზე მეტი წმიდანის პატარა ხატია მოთავსებული. შემკულია მინანქრისა და ოქროს ფირფიტებისაგან. ხატი სასწაულთმოქმედია.“ — აღნიშნა უწმიდესმა და მას „ხელთუქმნელი“ უწოდა.

2011 წლის 24 დეკემბერს დილის 11:00 საათზე საპატრიარქოს შენობიდან სიონის საკათედრო ტაძარში ხატის გადაბრძანებას უწმინდესი და უნეტარესი სამღვდელო და სამონაზვნო დასთან და მრევლთან ერთად წარუძღვა. მცირე პარაკლისის შემდეგ სიონის საკათედრო ტაძრიდან ხატი ყოვლადწმინდა სამების საკათედრო ტაძარში გადააბრძანეს, სადაც პარაკლისი შესრულდა.

ხატის შესაქმენლად შემოწირულობა ყოვლადწმინდა სამების საკათედრო ტაძარში სამი წლის განმავლობაში გროვდებოდა და მის შექმნაში თითოეულ ადამიანს შეეძლო მონაწილეობის მიღება.

## ხატის აღწერილობა
„ხატი კარედის სახისაა, სამკარიანია და მასზე გამოსახულია საქართველოს ყველა წმინდანი, იგი მსგავსია ხატისა „საქართველოს დიდება“. რა თქმა უნდა, არის განსხვავებებიც. კერძოდ, ხატის შუა ნაწილში გამოსახულია ყოვლადწმინდა ღვთისმშობელი, ხოლო მის მაღლა ყოვლადწმინდა სამება, ასევე ხატზე „საქართველოს იმედი“, წმინდა სიდონია დაჩოქილია კვართით, როდესაც იგი უფალს მეორედ მოსვლისას ეგებება. ხატზე გამოსახულია ჯვრებიც, რომლებშიც ჩაბრძანებულია წმინდა ნაწილები“ — აღნიშნა ლაშა ჟვანიამ.

ჭედურობა შეასრულეს ბექა ვარდუკაძემ, დავით თევდორაშვილმა, ზაზა საღიანმა და ვიქტორ თოდუამ.

„საქართველოს იმედის“ ხატზე გამოსახულნი არიან: ყოვლადწმინდა ღვთისმშობელი, მის მაღლა ყოვლადწმინდა სამება. ღვთისმშობლის გარშემო მთავარანგელოზები — მიქაელი და გაბრიელი, ანდრია პირველწოდებული და წმინდა გიორგი. მეორე მხარეს კი წმინდა ნიკოლოზი და წმინდა ნინო. ასევე, მოწამე და მეომარი ქართველები, სასულიერო პირები. სულ ოთხასზე მეტი წმინდანი.

## სქოლიო
## რესურსები ინტერნეტში
*palitratv.ge
*kvirispalitra.ge

კატეგორია:ქართული ხატები
საჩანასახე პარკი

**საჩანასახე პარკი**, *მდედრობითი გამეტოფიტი* — ფარულთესლოვან მცენარეთა სქესიანი თაობა. ვითარდება თესლკვირტის ცენტრში, სადაც მაკროსპორის დედა უჯრედის მეიოზური გაყოფის შედეგად წარმოიქმნება 4 ჰაპლოიდური უჯრედი (მაკროსპორების ტეტრადა), მათგან ერთი ვითარდება, დანარჩენი კი — იღუპება. 

საჩანასახე პარკის განვითარებისას ხდება მისი ბირთვების 3 თანამიმდევრული მიტოზური გაყოფა, მათი რაოდენობა იზრდება 1:2:4:8 შეფარდებით და თანაბრად ნაწილდება საჩანასახე პარკის ბოლოებზე. მე-3 მიტოზური გაყოფის შემდეგ ერთ ბოლოზე (მიკროპილარულზე) აღმოჩნდება საკვერცხე აპარატის 3 უჯრედი — კვერცხუჯრედი ორი სინერგიდითუერთ, ხოლო მეორე ბოლოზე (ქალაძურზე) — 2 უჯრედი-ანტიპოდი; ცენტრში განლაგდება ე. წ. ცენტრალური უჯრედი, რომელიც 2 პოლარული ბირთვის შეერთებით წარმოიქმნება. მომწიფებულ საჩანასახე პარკში ხდება ორმაგი განაყოფიერება, რის შედეგადაც ვითარდება ჩანასახი და ენდოსპერმი.
## ლიტერატურა
კატეგორია:მცენარეთა მორფოლოგია
ელმარენი

მინი|მარცხნივ|200პქ|ელმარენის ტბის მდებარეობა
**ელმარენი** () — შვედეთის სიდიდით მეოთხე ტბა. მდებარეობს სტოკჰოლმის დასავლეთით, მელარენის ტბის მოსაზღვრედ. სტოკჰოლმთან დაკავშირებულია 13 კილომეტრიანი საწყლოსნო ელმარენის არხით. 

ტბის ნაპირებს ესაზღვრება სედერმანლანდის, ნერკესა და ვესტმანლანდის პროვინციები. 

ელმარენის სიგრძე 63 კმ-ია, სიგანე — 20 კმ, საშუალო სიღრმე — 6 მ, ზედაპირის ფართობი კი 485 კმ². მის დასავლეთ ნაპირზე მდებარეობს ქალაქი ერებრე. ტბის სანაპიროებზე იმართება მუსიკალური ფესტივალები. აქ გამოსვლები ჩაუტარებიათ ისეთ ბენდებს, როგორებიც არიან The Smashing Pumpkins, Sonic Youth და Pearl Jam. ტბაში მდებარე კუნძულ ენგელბრეკტსოლმენზე 1436 წელს მოკლეს შვედეთის ეროვნული გმირი, ამბოხებული — ენგელბრეკტ ენგელბრეკტსონი.

## იხილეთ აგრეთვე
* შვედეთის ტბების სია

## სქოლიო
კატეგორია:შვედეთის ტბები
კატეგორია:ტბები ანბანის მიხედვით
დომი

**დომი** (, აგრეთვე ) — მწვერვალი პენინის ალპებში. სიმაღლე 4545 მ. ალპების ერთ-ერთი უმაღლესი მწვერვალი. წარმოადგენს მიშაბელის მასივის ნაწილს, რომელიც მთლიანად შვეიცარიის ტერიტორიაზეა განლაგებული. თითქმის მთლიანად აგებულია გნაისებით. პირველად დომზე (ჩრდილოეთ-დასავლეთ მხრიდან) ავიდა დეივისი 1858 წლის 11 სექტემბერს. მწვერვალიდან დაახლოებით 6 კილომეტრის მოშორებით მდებარეობს ორი დასახლებული ადგილი: რანდა და საას-ფე.

## რესურსები ინტერნეტში
* ენციკლოპედია ბრიტანიკა 
* მწვერვალი დომი 
* მწვერვალი დომი 

კატეგორია:შვეიცარიის მთები
კატეგორია:ალპები
ესპანური ვიკიპედია

**ესპანური ვიკიპედია** () — თავისუფალი ონლაინ ენციკლოპედია ვიკიპედიის განყოფილება ესპანურ ენაზე. 2012 წლის იანვრისთვის შეიცავდა 862 100 სტატიაზე მეტს. გაეშვა 2001 წელს და სტატიათა რაოდენობამ 2006 წლის 8 მარტს 100 000-ს მიაღწია. ამჟამად, სტატიათა რაოდენობის მხრივ ის მეექვსე უდიდესი ვიკიპედიაა. 2011 წლის 26 ოქტომბერს მან გადაასწრო პოლონურ ვიკიპედიას, მაგრამ 30 ოქტომბერს იგი ნიდერლანდურმა ვიკიპედიამ ჩამოიტოვა უკან. დიდი ხნის განმავლობაში ესპანური განყოფილება სიდიდით მეექვსე იყო, სანამ 2005 წლის მაისში დაეწეოდა პორტუგალიური, ამავე წლის აგვისტოში კი იტალიური ვიკიპედია, შემდეგ კი სხვები, რის შედეგადაც ესპანურმა ვიკიპედიამ მე-10 ადგილზე გადაინაცვლა. 2007 წლის 18 ნოემბერს, სტატიათა რაოდენობამ 300 000 შეადგინა. 2013 წლის 17 მაისს, ესპანური ვიკიპედიის სტატიათა რაოდენობამ 1 მილიონს გადააჭარბა.

2002 წლის თებერვალში, განყოფილების ბევრი მონაწილე არ დაეთანხმა (შემდეგ უარყოფილ) ფინანსების მოზიდვას რეკლამის გზით, რომლებიც ვიკიპედიას გამოეყვნენ და ჩამოაყალიბეს ფორკი *Enciclopedia Libre Universal en Español*. განხეთქილების შემდეგ, ვიკიპედიაში ძალიან მცირე აქტიურობა იყო პროგრამული უზრუნველყოფის განახლების მესამე ფაზამდე, რომელსაც შემდეგში მედიავიკი ეწოდა. ამ მომენტიდან ახალ მომხმარებელთა რიცხვმა კვლავ ზრდა დაიწყო. ორივე პროექტი თანაარსებობას განაგრძობს, მაგრამ ესპანური ვიკიპედია ამ ორს შორის უსიტყვოდ უფრო აქტიურია.

## ზომა და მომხმარებლები
ესპანურ ვიკიპედიას მომხმარებელთა მეორე უდიდესი მოსახლეობა ჰყავს ინგლისურის შემდეგ.  თუმცა, სტატიათა რაოდენობის მხრივ მეექვსეა, მიუხედავად იმისა, რომ მასზე წინ მყოფ ვიკიპედიებს იმ ენებზე მოლაპარაკეთა ბევრად მცირე მოსახლეობა ყავთ, მაგალითად გერმანულ, ფრანგულ და იტალიურ განყოფილებებს. ხარისხის მიხედვით, მაგალითად სტატიის ზომით (2 KB-ზე მეტი: 40%) ათ უდიდეს ვიკიპედიას შორის მეორე ადგილზეა გერმანულის შემდეგ.

2006 წლის მონაცემებით, ქვეყანათა მიხედვით, წვლილის შემტანი მთავარი ქვეყანა იყო ესპანეთი (რედაქტირებათა 39,2%), მას მოყვებოდა არგენტინა (10,7%), ჩილე (8,8%), ნიდერლანდები (8,4%), მექსიკა (7,0%), ვენესუელა (5,1%), პერუ (3,5%), აშშ (3,1%), კოლუმბია (2,7%), ურუგვაი (1,3%) და გერმანია (1,1%).

იმ ქვეყანათა შორის, სადაც ესპანური ოფიციალური ენაა, არგენტინაში, ესპანეთში, ვენესუელაში, მექსიკასა და ჩილეში ფუნქციონირებს ფონდ ვიკიმედიის ადგილობრივი განყოფილებები.

### გამოყენება ესპანეთში
*Netsuus*-ის კვლევების თანახმად, ესპანეთში, ვიკიპედიის მომხმარებლეთა 97% ესპანურ ვიკიპედიას იყენებს, 2,17% კატალანურს, 0,64% გალისიურს და 0,26% ბასკურს.

## განსხვავებები სხვა ვიკიპედიებისგან
* 2004 წლიდან, ესპანური ვიკიპედია ემხრობა მხოლოდ თავისუფალ სურათებს, fair use კი საჯარო ხმის მიცემით უარყო. 2006 წლიდან გადაწყდა, რომ უარი თქვან ადგილობრივად ატვირთულ ფაილებზე და გამოიყენონ მხოლოდ ვიკისაწყობის ფაილები.
* ფრანგული და ინგლისური ვიკიპედიებისგან განსხვავებით, ესპანურს 2007 წლის იანვრამდე არ ჰყავდა საარბიტრაჟო კომიტეტი. 
*დაპატარავდა სტატიის სათაურის გვერდით არსებული ზოგიერთი თარგი, მაგალითად სანავიგაციო ან გეოგრაფიული კოორდინატების. 
*2004 წლის აგვისტოდან, ხმის მიცემის საფუძველზე ადმინისტრატორებს ეწოდა *bibliotecarios* (ბიბლიოთეკარები).

## რესურსები ინტერნეტში
* ესპანური ვიკიპედია
*  ესპანური ვიკიპედიის მობილური ვერსია

## სქოლიო
კატეგორია:ვიკიპედიები ენების მიხედვით
კატეგორია:ესპანური ენციკლოპედიები
შვედეთის დასახლებული პუნქტები

მინი|რუკაზე ნაჩვენებია ყველა დასახლებული პუნქტი რომლის მაცხოვრებელთა რაოდენობაც აღემატება 20 000-ს
**დასახლებული პუნქტი** — შვედური ტერმინის *tätort* ყველაზე მიახლოებული თარგმანი. 2005 წლის მონაცემებით შვედეთში არის 1940 დასახლება. ტრადიციულად *tätort*-ი უნდა შედგებოდეს მინიმუმ 200 მაცხოვრებლისგან და ის შეიძლება იყოს ქალაქი ან დიდი სოფელი, ხოლო დიდი ქალაქები და ურბანული არეები მოიხსენიება ტერმინით *stad*. *Stad*-ი უნდა შეიცავდეს მინიმუმ 10 000 მაცხოვრებელს, თუმცა 1972 წლიდან ტერმინი *stad* ოფიციალურად აღარ გამოიყენება. 

## ისტორია
XX საუკუნის დასაწყისისთვის ურბანიზაციამ და ინდუსტრიალიზააციამ შექმნეს ბევრი ახალი დასახლება, რომლებსაც ფორმალურად ქალაქის წოდება არ ჰქონდათ. იქმნებოდა ახალი გარეუბნები, რომლებიც *დე ფაქტო* ქალაქის შემადგენლობაში შედიოდნენ, ხოლო *დე იურე* სოფლები იყვნენ. ეს სტატისტიკისთვის გარკვეულ პრობლემებს ქმნიდა. 1930 წლის აღწერისთვის შემოიღეს ტერმინი *tätort*, რომელიც ითარგმნება როგორც დასახლებული პუნქტი. 1950 წლიდან მოხდა ქალაქების და სოფლების საზღვრების გამიჯვნა.

## რესურსები ინტერნეტში
**Tätort-* სტატისტიკა

## სქოლიო
კატეგორია:შვედეთის დემოგრაფია
საჩეჩელა სოკოები

**საჩეჩელა სოკოები** () — ბაზიდიუმიანი სოკოების ოჯახი. მათი ნაყოფსხეული ხორცოვანი, მარჯნისებრ დატოტვილი, იშვიათად ქინძისთავისებრი ან მახათისებრია, ფერად — მეტწილად მოთეთრო ან მოყვითალო, დაფარულია სპორებიანი შრიოთ, სპორები გლუვია, უფერული ან ღია ყვითელი. ოჯახში თავმოყრილია 25-მდე გვარის 500-მდე სახეობა. იზრდებიან ტყეში მიწაზე, ან იშვიათად დამპალ მერქანზე. ზოგიერთი მათგანი საჭმელი სოკოა.

## ლიტერატურა
*
სტურშენი

მინი|200პქ|მარცხნივ|სტურშენის ტბის მდებარეობა
**სტურშენი** ( − *„დიდი ტბა“*) — შვედეთის სისიდით მეხუთე ტბა. მისი ფართობი 464 კმ²-ია, მაქსიმალური სიღრმე კი 74 მეტრი. მდებარეობს იემტლანდის პროვინციაში, თანამედროვე იემტლანდის ლენში. ტბაში მდებარეობს კუნძული ფრესენი. ასევე, აქედან სათავეს იღებს მდინარე ინდალსელვენი. აღმოსავლეთ ნაპირზე გაშენებულია ქალაქი ესტრესუნდი.

## იხილეთ აგრეთვე
* შვედეთის ტბების სია

## რესურსები ინტერნეტში
* სტურშენის რუკა 

კატეგორია:შვედეთის ტბები
კატეგორია:ტბები ანბანის მიხედვით
უდიაურე

**უდიაურე** () — ტბა ჩრდილოეთ შვედეთში, ნორბოტენის ლენში, ზღვის დონიდან 420 მეტრზე. მისი ფართობი 249 კმ²-ია და ამ მხრივ ის შვედეთის სიდიდით მეათე ტბაა. მის ჩრდილოეთით მდებარეობს ჰურნავანის ტბა. ორივე მათგანს კვეთს მდინარე შელეფტეელვენი. მათ შორის მდებარეობს რეგიონის დედაქალაქი არიეპლოგი.

## იხილეთ აგრეთვე
* შვედეთის ტბების სია

## სქოლიო
კატეგორია:შვედეთის ტბები
კატეგორია:ტბები ანბანის მიხედვით
ბოლმენი

**ბოლმენი** () — ტბა შვედეთში, სმოლანდის ლენში. მისი ფართობი 184 კმ²-ია, მაქსიმალური სიღრმე 37 მეტრი. 1970-იან წლებში ტბიდან გაიყვანეს 82 კმ-იანი გვირაბი, რომლითაც სასმელი წყლით მარაგდება სკონეს პროვინცია.

ტბაში მდებარე 365 კუნძულიდან უდიდესია ბოლმსე, რომელზეც ისტორიულად ადგილობრივი ასამბლეა იკრიბებოდა.

## იხილეთ აგრეთვე
* შვედეთის ტბების სია

## სქოლიო
კატეგორია:შვედეთის ტბები
კატეგორია:ტბები ანბანის მიხედვით
ტურნეტრესკი

მინი|200პქ|მარცხნივ|ტურნეტრესკის მდებარეობა
**ტურნეტრესკი** () — ტბა შვედეთში. მდებარეობს ნორბოტენის ლენში, სკანდინავიის მთებში.  *ტრესკი* (*Träsk*)ადგილობრივ ენაზე *ტბას* ნიშნავს (თანამედროვე შვედურ ენაზე *ჭაობს*). ტბის ფართობი 330 კმ²-ია, სიგრძე — 70 კმ და წარმოადგენს შვედეთის სიდიდით მეშვიდე ტბას. ტბიდან სათავეს იღებს მდინარე ტურნეელვენი, რომელიც შემდეგ სამხრეთ-აღმოსავლეთით მიედინება. სამხრეთ-დასავლეთით მდებარეობს აბისკოს ეროვნული პარკი და იუნესკოს მსოფლიო მემკვიდრეობის ძეგლი — ლაპონია. 

იმის გამო, რომ ტურნეტრესკი მყინვარული წარმოშობის ტბაა, მისი მაქსიმალური სიღრმე 168 მეტრია, რა მხრივაც ის მეორეა შვედეთის ტბებს შორის. დეკემბრიდან ივლისამდე ტბა როგორც წესი ყინულითაა დაფარული.

## იხილეთ აგრეთვე
* შვედეთის ტბების სია

## სქოლიო
კატეგორია:შვედეთის ტბები
კატეგორია:ტბები ანბანის მიხედვით
ორშაშონი

**ორშაშონი** () — ტბა შვედეთში, დალარნის პროვინციაში. ვიწრო სრუტით დაკავშირებულია სილიანის ტბასთნ. ტბის ფართობი 53 კმ²-ია, მაქსიმალური სიღრმე, 94 მეტრი, სიგრძე 14 კმ-ს აღწევს, სიგანე კი 6,5 კმ-ს. 

ტბის ნაპირზე მდებარეობს ქალაქი ორშა.

## იხილეთ აგრეთვე 
* შვედეთის ტბების სია

## სქოლიო 
კატეგორია:შვედეთის ტბები
რიმპფიშჰორნი

**რიმპფიშჰორნი** () — მწვერვალი პენინის ალპებში. სიმაღლე 4199 მ. მდებარეობს შვეიცარიაში. პირველი ასვლა განხორციელდა 1859 წლის 9 სექტემბერს, მელხიორ ანდერეხის ხელმძღვანელობით. აღსანიშნავია, რომ 1970-იან წლებში რიმპფიშჰორნი დალაშქრა 77 წლის ფოტოგრაფმა და მხატვარმა ალბერტ სიებენმორგენმა.

## რესურსები ინტერნეტში
* რიმპფიშჰორნი 
* რიმპფიშჰორნი  

კატეგორია:შვეიცარიის მთები
კატეგორია:ალპები
ჰალმსტადი

**ჰალმსტადი** () — საპორტო, საუნივერსიტეტო, სამრეწველო და სარეკრეაციო ქალაქი შვედეთის დასავლეთ სანაპირო ზოლში, ჰალანდის პროვინციაში, მდინარე ნისანის შესართავთან. წარმოადგენს ჰალანდის ლენის დედაქალაქსა და ჰალმსტადის მუნიციპალიტეტის ადმინისტრაციულ ცენტრს. 2010 წლის მონაცემებით ქალაქის მოსახლეობა 58 577 ადამიანს შეადგენს, მთლიანად მუნიციპალიტეტის კი 90 000-ს.

## ისტორია 
ჰალმსტადი პირველად ადრეულ შუა საუკუნეებში,  1000 — 1100 წლებში იხსენიება. თავად სახელი ჰალმსტადი პირველად 1231 წელს მოიხსენიება, როდესაც დანიის მეფე ვალდემარ II-მ ის სამეფო მამულად გამოაცხადა. უძველესი ქარტია, რომელიც ქალაქს უკავშირდება 1307 წლით თარიღდება.

## გალერეა 

Image:Park in Halmstad.jpg|ჰალმსტადის პარკი
Image:Nissan_i_Halmstad_2.jpg|ნისანი
Image:Storatorg_Halmstad.jpg|ქალაქის ცენტრალური მოედანი
Image:St Nicolai kyrka 1 Halmstad.JPG|წმინდა ნიკოლოზის ეკლესია
Image:St Nicolai kyrka Halmstad.JPG|ეკლესიის კოშკი
Image:Mellgrenskahuset Halmstad.JPG| 
Image:Hstd hamn-1.JPG|ნავსადგური
Image:Hstd ctr-1.JPG|ქალაქის ცენტრი
Image:Kvinnohuvud1-hstd.JPG|პიკასოს სკულპტურა
Image:Halmstads slott-1.JPG|ჰალმსტადის ციხესიმაგრე
Image:Najaden halmstad slott-1.JPG|
Image:Halmstad, Norre Port 1.jpg|ჩრდილოეთის ჭიშკარი

## იხილეთ აგრეთვე 
* იუნას ოლტბერგი (Basshunter)
* შვედეთის ქალაქების სია

## რესურსები ინტერნეტში 
*ოფიციალური საიტი
*ტურიზმის ოფიციალური საიტი

## სქოლიო 
კატეგორია:შვედეთის ქალაქები
სამტრედიის მაცნე

1930 წლის 5 ნოემბერს სამტრედიში დასაბამი მიეცა პირველი ბეჭდვური ორგანოს _ გაზეთ ”სოციალისტური შეტევა”-ს გამოსვლას. გაზეთი საქართველოს კპ (ბ) სამტრედიის რაიკომისა და რაიონული საბჭოს აღმასკომის ორგანო იყო. მასში, ძირითადად, პარტიისა და მთავრობის გადაწყვეტილებები იბეჭდებოდა. გაზეთი ერთგვარად დამრაზმველ როლს თამაშობდა მუშებსა და კოლმეურნე-გლეხობას შორის. მალე გაჩნდნენ შტატგარეშე კორესპონდენტები, რომლებიც საკუთარი წარმატებების შესახებ საზოგადოებას გაზეთის მეშვეობით აუწყებდნენ. 1957 წლიდან "სოციალისტური შეტევა"–ს ”წინსვლა” ეწოდა. გაზეთის ირგვლივ თავი მოიყარეს მოწინავე ადამიანებმა, რომლებიც რედაქციასთან შექმნილ შტატგარეშე განყოფილებებში გაერთიანდნენ აქტივისტებად. 

გაზეთის პირველი ხელმძღვანელები იყვნენ: ს. არობელიძე, პ. ხუბუა, ვ. მეგრელიშვილი, ა. კოხრეიძე, ვ. რუსია და სხვები. 
მეოთხედი საუკუნის განმავლობაში გაზეთს ხელმძღვანელობდა რედაქტორი ვაჟა ნიკოლეიშვილი, 37 წელი პასუხისმგებელი მდივანი იყო შოთა მაღლაკელიძე, 20 წელი რედაქტორის მოადგილედ მუშაობდა კორნელი ჩიხლაძე. სამტრედიის სინამდვილეში პირველი დიპლომირებული ჟურნალისტი ანზორ გრიგოლია გარკვეული პერიოდი გაზეთის რედაქტორიც იყო. 1990 წლის აგვისტოდან რაიონული გაზეთი ”სამტრედიის მაცნე”-ს სახელწოდებით გამოდის: რედაქციის კოლექტივი ერთგულია რა წლების მანძილზე გაზეთში დამკვიდრებული ტრადიციებისა, ცდილობს ფეხი აუწყოს თანამედროვეობას. 
 
მომავალი წლის 5 ნოემბერს სრულდება გაზეთის დაარსებიდან 80 წლისთავის. რაიონული გაზეთი 4-ჯერ არის გამარჯვებული საქალაქო და რაიონული გაზეთების დათვალიერებაში, რისთვისაც რედაქციის კოლექტივი დაჯილდოებულია სამთავრობო ჯილდოებითა და ფასიანი საჩუქრით. 

80 წლის მანძილზე გაზეთის რედაქციაში დაცულია უნიკალური ფოტო და დოკუმენტური მასალა.
ვექშე

**ვექშე** () — ქალაქი შვედეთში, ამავე სახელწოდების მუნიციპალიტეტის ადმინისტრაციული ცენტრი. კრუნუბერგის ლენის ადმინისტრაციული, კულტურული და ინდუსტრიული ცენტრი. 2010 წლის მონაცემებით მისი მოსახლეობა 60 887 ადამიანს შეადგენს. ქალაქში ფუნქციონირებს ლინეუსის უნივერსიტეტი.

ვექშე ორ ტბას შუა მდებარეობს. მისი სახელი სავარაუდოდ შვედური სიტყვებიდან მომდინარეობს: *väg* (ბილიკი) და *sjö* (ტბა), რადგან ზამთარში, ბაზარში მიმავალი გლეხები გაყინულ ტბას გადაივლიდნენ. ქალაქის ჩრდილოეთით მდებარეობს სამხრეთ შვედეთის ერთ-ერთი უდიდესი ტბა ჰელგასენი.

## დემოგრაფია
|}

## იხილეთ აგრეთვე
* შვედეთის ქალაქების სია

## რესურსები ინტერნეტში
*ოფიციალური საიტი
**Växjö* article

## სქოლიო
კატეგორია:შვედეთის ქალაქები
გენადი მიხასევიჩი

**გენადი მიხასევიჩი** () — საბჭოთა სერიული მკვლელი. 1971-1985 წლებში ე.ი. 14 წლის განმავლობაში მოკლა დაახლოებით 36 ადამიანი. კლავდა ქალებს, მოქმედების მოტივი სექსუალური. დანაშაულის ადგილი მოიცავდა ვიტებსკს, პოლოცკის და ბელორუსიის რამდენიმე სასოფლო-სამეურნეო ადგილს.

გენადი მიხასევიჩი დაიბადა 1947 წელს, ვიტებსკის ოლქში. ჯარში ჰეპატიტის გამო არ წაუყვანიათ. ბელორუსიაში ქარხანაში მუშაობდა. ცხოვრობდა უბრალოდ, ჰყავდა ოჯახი. პირველი მკვლელობა ჩაიდინა 1971 წლის 14 მაისს. მკვლელობას ხშირად თან სდევდა გაუპატიურება. მკვლელობის საკუთარი მეთოდით მოქმედებდა; მოძრაობდა წითელი ფერის ზაზ-968-ით, გზაზე ეძებდა ქალებს, მიჰყავდა ადამიანებით დაუსახლებელ ადგილებში და ახრჩობდა მათ. მსხვერპლს ძარცვავდა, თან მიჰქონდა ძვირფასეულობა, ფული და აგრეთვე სხვადასხვა წვრილმანები. მიხასევიჩის მიერ ჩადენილი დანაშაულებისათვის შეცდომით გაასამართლეს 14 ადამიანი. მიხასევიჩის დაჭერა მხოლოდ 1985 წლის 9 დეკემბერს მოხერხდა. სასამართლომ მიუსაჯა სასჯელის უმაღლესი ზომა — დახვრეტა. 

## რესურსები ინტერნეტში
* გენადი მიხასევიჩი — მოკლე ინფორმაცია   
* გენადი მიხასევიჩი  
* გენადი მიხასევიჩი — ფოტოსურათები  
* გენადი მიხასევიჩი დოკუმენტური ფილმი — ლეონიდ კანევსკისთან ერთად 

## სქოლიო
კატეგორია:საბჭოთა სერიული მკვლელები
კატეგორია:დაბადებული 1947
კატეგორია:გარდაცვლილი 1988
კატეგორია:მინსკში გარდაცვლილები